**Logg uke 3: Klasseledelse**

**Innledning**

En god klasseleder forebygger krenkelser og utvikler et godt og trygt miljø i klassen, og ser den enkelte elev og klassens fellesskap (Meld. St 34(2023-2024)).

I stortingsmeldingen 34 (2023-2024) fremmes det en mer praktisk skole, noe som skal gi bedre motivasjon, læring og trivsel blant 5-10 trinn. For å kunne få til dette så kreves god klasseledelse og trygt og godt miljø på skolen.

Å utvikle et godt og trygt læringsmiljø handler også om å tilrettelegge og tilpasse læringsopplevelsene slik at alle skal få mestringsopplevelser (udir, u.å.)

**Logg fra undervisningen 15.01.25**

I undervisningen vi hadde i forbindelse med boken til Herman Flesvig var det stor variasjon ved at vi skulle tenke, skrive, lytte og snakke.

Aktivitetene vi hadde hjalp til med å holde studentene aktive hele tiden så det var vanskelig å «falle» av. Det var korte frister og skjedde noe nytt før man rakk og kjede seg. Det var mye samarbeid som er fint for å bygge relasjoner i klassen. Iløpet av dagen fikk vi øvd på både å være muntlige og skriftlige, men det manglet litt i forhold til lesing.

Klasserommet ble brukt ved at vi skulle skrive noe på tavlen, stelle oss i ring og at foreleseren var mye rundt i klasserommet og ikke ble stående stille forrest ved tavla.

Det var et stort fokus på samtaletrekkene og det ble påpekt veldig at de ble brukt. I lengden ble det litt unaturlig, men samtale trekkene til Wæge er veldig fine til å få med flere elever og flere perspektiver rundt temaet som det jobbes med (Wæge & Nosrati, 2021, s. 129).

I den utforskende dialogen fikk vi ca 3 min per iscenesettelse vi skulle skrive. Når denne tiden var ute, ble 3-4 stykker pekt ut for å dele hva de hadde skrevet. Det er en fin måte å få alle til å snakke på, men det kan og føles ubekvemt for de som ikke liker å ta rommet og dele av seg selv til alle andre. Det kan være med på å skape gode relasjoner, men det kan og mate mobbere og føre til mer usikkerhet blant dem som er usikre fra før. I forhold til læringsledelse så kan det være en fin måte å lære seg til å ta plass, men det forutsetter at det er et godt læringsmiljø i klassen og at man er trygge på hverandre.

**Referanseliste**

Wæge, K. & Nosrati, M. (2021). Motivasjon i matematikk. Universitetsforlaget

Meld. St. 34 (2023-2024). En mer praktisk skole — Bedre læring, motivasjon og trivsel på 5.–10. trinn. Kunnskapsdepartementet. <https://www.regjeringen.no/no/dokumenter/meld.-st.-34-20232024/id3052898/?ch=1>

Utdanningsdirektoratet. (u.å), *Klasseledelse*. Hentet 16.01.2025 fra <https://www.udir.no/laring-og-trivsel/skolemiljo/fremme-et-godt-skolemiljo-og-forebygge-krenkelser/klasseledelse/>

**Kommentar**: Innledningen din er spennende med sitatene. Tenk og så over hvordan du kan forberede leseren (deg selv også etter hvert når du skal repetere før eksamen, for eksempel) på hva som skal komme. Hva er egentlig hensikten med loggen, tenker du? Få dette tydelig fram. Du har fått med deg en del i loggen av praktiske erfaringer og deler refleksjoner om det vi har gjort. Bra! Jeg gir deg likevel noen tips til forbedring til neste loggskriving:

* Beskriv læringsløpene enda mer konkret, gjerne med hjelp av PPene som ligger i Canvas.
* Finn teori som kan passe til de ulike aktivitetene – let i innholdsfortegnelsene i de ulike bøkene /artiklene du har lest i høst og nå på nyåret, og knytt disse opp mot de konkrete praktiske eksemplene.
* Nå har du både teori og praksis som du kan reflektere over og slik vise en gjennomtenkt og begrunnet refleksjon.

Målet er altså å knytte praksis, teori og dine refleksjoner for å se om kartet stemmer med terrenget😊